CELEX: 62017TA0655
Language: sl
Date: 2019-04-11 00:00:00
Title: Zadeva T-655/17: Sodba Splošnega sodišča z dne 11. aprila 2019 – Inditex/EUIPO – Ansell (ZARA TANZANIA ADVENTURES) (Znamka Evropske unije — Postopek z ugovorom — Prijava figurativne znamke Evropske unije ZARA TANZANIA ADVENTURES — Prejšnje besedne znamke Evropske unije ZARA — Relativni razlog za zavrnitev — Člen 8(5) Uredbe (ES) št. 207/2009 (postal člen 8(5) Uredbe (EU) 2017/1001) — Neupravičeno izkoriščanje razlikovalnega učinka ali ugleda prejšnjih znamk — Škodovanje razlikovalnemu učinku ali ugledu prejšnjih znamk)

3.6.2019   
            
            
               SL
            
            
               Uradni list Evropske unije
            
            
               C 187/73
            
         
      Sodba Splošnega sodišča z dne 11. aprila 2019 – Inditex/EUIPO – Ansell (ZARA TANZANIA ADVENTURES)
      (Zadeva T-655/17) (1)
      
      (Znamka Evropske unije - Postopek z ugovorom - Prijava figurativne znamke Evropske unije ZARA TANZANIA ADVENTURES - Prejšnje besedne znamke Evropske unije ZARA - Relativni razlog za zavrnitev - Člen 8(5) Uredbe (ES) št. 207/2009 (postal člen 8(5) Uredbe (EU) 2017/1001) - Neupravičeno izkoriščanje razlikovalnega učinka ali ugleda prejšnjih znamk - Škodovanje razlikovalnemu učinku ali ugledu prejšnjih znamk)
      (2019/C 187/77)
      Jezik postopka: angleščina
      
         Stranke
      
      
         Tožeča stranka: Industria de Diseño Textil, SA (Inditex) (Arteixo, Španija) (zastopniki: G. Marín Raigal, G. Macías Bonilla, P. López Ronda in E. Armero Lavie, odvetniki)
      
         Tožena stranka: Urad Evropske unije za intelektualno lastnino (zastopnik: V. Ruzek, agent)
      
         Druga stranka pred odborom za pritožbe pri EUIPO: Zainab Ansell in Roger Ansell (Moshi, Tanzanija)
      
         Predmet
      
      Tožba zoper odločbo drugega odbora za pritožbe pri EUIPO z dne 5. julija 2017 (združeni zadevi R 2330/2011-2 in R 2369/2011-2) v zvezi s postopkom z ugovorom med družbo Industria de Diseño Textil na eni strani ter Z. Ansell in R. Ansellom na drugi.
      
         Izrek
      
      
                  1.
               
               
                  
                     Odločba drugega odbora za pritožbe pri Uradu Evropske unije za intelektualno lastnino (EUIPO) z dne 5. julija 2017 (združeni zadevi R 2330/2011-2 in R 2369/2011-2) se razveljavi v delu, v katerem je odbor za pritožbe delno ugodil pritožbi, ki sta jo vložila Z. in R. Ansell (zadeva R 2369/2011-2), in dovolil registracijo znamke, prijavljene za storitve, ki so naštete v točki 3 izreka te odločbe in spadajo v razreda 39 in 43 Nicejskega aranžmaja o mednarodni klasifikaciji proizvodov in storitev zaradi registracije znamk z dne 15. junija 1957, kakor je bil revidiran in spremenjen.
                  
               
            
                  2.
               
               
                  
                     V preostalem se tožba zavrne.
                  
               
            
                  3.
               
               
                  
                     EUIPO poleg svojih stroškov nosi tudi stroške Industria de Diseño Textil, SA (Inditex) v postopku pred Splošnim sodiščem.
                  
               
            
         (1)  UL C 402, 27.11.2017.